OpenLLM-France/wikimedia huggingface dataset:
# Nivkhiak

Nivkhiak edo gilgiak (etnonimoa: Nivxi; hizkuntza, нивхгу - Nivxgu) Siberiako ekialdeko etnia bat. Amur ibaiaren estuarioan eta ondoko Sakhalin uhartean bizi dira nivkhak. 5.162 ziren 2002ko erroldaren arabera. Itxuraz beste hizkuntzekin harremanik ez duen hizkuntza paleosiberiar bat hitz egiten dute. Arrantza dute lanbide nagusia (izokina, batez ere) eta itsas lehoien ehiza. Nekazaritza-lanetan XIX. mendean hasi ziren (patata). Gizonezkoen lanak ehiza eta arrantza dira; emakumezkoenak, animalien larrua lantzea, landareak biltzea, arropak egitea. Sobietar administrazioaren mendera igaro zirenean, lanbideak taldean eratu zituzten eta herri txiki batzuk lurralde zabalagoetan bildu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q60046
* Multimedia: Nivkh people / Q60046
# Edward Bouverie Pusey

Edward Bouverie Pusey (Pusey, Berkshire, 1800ko abuztuaren 22a - Oxford, 1882ko irailaren 16a) ingeles apaiz anglikano eta teologoa izan zen. Higanot familia bateko semea zen, eta Oxfordeko Eskola Katolikoan egin zituen lehen ikasketak. Alemanian jarraitu zituen ikasketak 1825-1827 urteetan, eta hebreera irakatsi zuen ondoren Oxforden (1828). Ingalaterrako eliza protestantean erreforma aurretiko doktrina katolikoak sartzeko ahaleginetan zebilen Oxfordeko Mugimenduko edo puseysmoko kidea izan zen. Hala eta guztiz ere, eliza anglikanoko kide iraun zuen Puseyk. Obra nagusiak: The Doctrine of the Real Presence (1855), The Real Presence (1857), The Minor Prophets, with a Commentary (1860) eta Daniel the Prophet (1864).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q725186
* Multimedia: Edward Bouverie Pusey / Q725186
# Edward Bulwer-Lytton

Edward George Earl Lytton Bulwer-Lytton, Lytton lehen Baroia (Londres, 1803ko maiatzaren 25a - Torquay, 1873ko urtarrilaren 18a) ingeles politikaria eta idazlea izan zen. Parlamentuko kide izan zen, 1831 eta 1841 bitartean Whig alderdian eta 1851 eta 1866 bitartean alderdi kontserbadorean. 1858tik 1859ra Kolonietako estatu-idazkaria izan zen. 1862an, Oto Greziakoak erregetza utzi ondoren, Greziako errege izatea eskaini zioten, baina proposamenari uko egin zion. 1820an hasi zen idazten, eta hil arte jarraitu zuen idazten. Hainbat literatura-genero erabili zituen: eleberri historikoa, misterioa, erromantzea, okultismoa eta zientzia-fikzioa.

## Lanak
### Eleberriak

* Falkland (1827)
* Pelham: or The Adventures of a Gentleman (1828) online eskuragarri
* The Disowned (1829)
* Devereux (1829)
* Paul Clifford (1830) online eskuragarri
* Eugene Aram (1832) online eskuragarri
* Godolphin (1833)
* Asmodeus at Large (1833)
* The Last Days of Pompeii (1834) online eskuragarri
* The Pilgrims of the Rhine (1834)
* Rienzi, the last of the Roman tribunes (1835) online eskuragarri
* The Student (1835)
* Calderon, the Courtier (1838)
* Leila; or, The Siege of Granada (1838) online eskuragarri
* Zicci: a Tale (1838) online eskuragarri
* Night and Morning (1841) online eskuragarri
* Zanoni (1842) online eskuragarri
* The Last of the Barons (1843) online eskuragarri
* Lucretia (1846) online eskuragarri
* Harold, the Last of the Saxons (1848) online eskuragarri
* The Caxtons: A Family Picture (1849) online eskuragarri
* A Strange Story (1850) online eskuragarri
* My Novel, or Varieties in English Life (1853)
* The Haunted and the Haunters or The House and the Brain (eleberri laburra, 1859) online eskuragarri
* What Will He Do With It? (1858)
* A Strange Story (1862)
* The Coming Race (1871), berriro argitaratua: Vril: The Power of the Coming Race online eskuragarri
* Kenelm Chillingly (1873)
* The Parisians (1873)
* Pausanias, the Spartan – Unfinished (1873)

### Sailak

* Ernest Maltravers (1837)
* Alice, or The Mysteries (1838) A sequel to Ernest Maltravers online eskuragarri

### Olerkiak

* Ismael (1820)
* The New Timon (1846), Alfred Tennysonen aurkako erasoa, anonimoki argitaratua
* King Arthur (1848–1849)

### Antzezlanak

* The Duchess de la Vallière (1837)
* The Lady of Lyons (1838)
* Richelieu (1839),
* Money (1840)
* Not So Bad as We Seem, or, Many Sides to a Character: A Comedy in Five Acts (1851)
* The Rightful Heir (1868),
* Walpole, or Every Man Has His Price
* Darnley (amaitu gabe)

## Kanpo-estekak

* Datuak: Q318462
* Multimedia: Edward Bulwer-Lytton / Q318462
# Edward Burne-Jones

Edward Burne-Jones (Birmingham, 1833ko abuztuaren 28a - Londres, 1898ko ekainaren 17a) britainiar margolaria izan zen, prerrafaelisten bigarren belaunaldikoa. Prerrafaelismoaren eta XIX. mende amaierako arte sinbolista dekadentearen arteko maisutzat hartua da.
Harreman estua izan zuen Dante Rossetti eta William Morrisekin. Rossettiren irakaspenak hartu zituen oinarritzat, eta haietatik abiatuta estilo landuagoa eta irudi idealizatuagoak erabili zituen, baina Veneziako maisuen kromatismo aberatsa eta giroa ageri da bere obretan. Maisuarengandik hartu zuen, orobat, emakumeak irudikatzeko zaletasuna, nahiz eta ez zituen hark bezain irudi sentsualak egin. Morrisekin batera, bestalde, beirate diseinuetarako kartoi ugari margotu zituen.
Gaiei dagokienez, erlijio gaiak eta mitologia klasikoari eta Erdi Aroko elezaharrei buruzko lanak egin zituen. Aipagarriak ditu, besteak beste, Pygmalion eta Galatea saila (Pygmalion and Galatea, 1869-1879, Birminghameko hiriko museoa eta arte galeria) eta Belengo izarra (The Star of Bethlehem, 1890, Birminghameko hiriko museoa eta arte galeria) eta bere maisulana, Arturo erregearen azken ametsa Avalonen (The Last Sleep of Arthur in Avalon, 1881–1898, Museo de Arte de Ponce, Puerto Rico).

## Iruditegia

* Merlinen sedukzioa, 1874.
* Cophetua erregea eta eskale gaztea, 1884.
* Arturo erregearen azken ametsa Avalonen, 1881–1898, Museo de Arte de Ponce, Puerto Rico.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/11/02 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q216406
* Multimedia: Edward Burne-Jones / Q216406
# Edward Burns

Edward Fitzgerald Burns (1968ko urtarrilaren 29a, Woodside, Queens, New York) estatubatuar aktore eta zuzendari bat da. The Brothers McMullen filmako zuzendari eta aktorea izan zen, aldiz, She's the One, Saving Private Ryan eta Confidence filmetan ere aktore gisa parte hartu du.

## Kanpo estekak

* Edward Burns aktorearen webgune ofiziala (Ingelesez)
* Edward Burnsen IMDBko fitxa ikusgai (Ingelesez)
* Datuak: Q314485
* Multimedia: Edward Burns / Q314485
# Edward Albee

Edward Franklin Albee (Washington Hiria, AEB, 1928ko martxoaren 12a - Montauk, New York, 2016ko irailaren 16a) estatubatuar antzerkigilea izan zen.

## Biografia

Haurtzaroan Reed A. Albee antzerkiko enpresaburuak semetzat hartu eta, besteak beste, Hartfordeko Trinity College ikastetxean ikasi zuen, Connecticuten.
Lehen antzezlana, The zoo story (1958, Zooaren historia), hiru astetan idatzi zuen. Lan horretan ez ezik, The death of Bessie Smith (1959, B. Smithen heriotza), The American Dream (1960, Amets amerikarra) eta batez ere Who´s afraid of Virginia Woolf? (1962, Nor da V. Woolfen beldur?) antzezlanean, Estatu Batuetako gizartearen kritika zorrotza agertzen da.
Albeeren lehen lanek teatro absurdoaren gaiak ukitzen dituzte, eta bertako pertsonaiek elkarrekin harremanak izateko edo era adierazgarrian komunikatzeko ezintasuna edo gogorik eza azaltzen dute. Geroko obrek, Box (1968, Kutxa), All Over (1971, Leku guztietan)..., abstraktuagoak eta metafisikari emanagoak izanik, ez zuten lehengoek adinako arrakastarik izan, baina agintearen aurkako protesta-mugimenduaren ildotik, absurdoaren teatroaren barnean kokatzen dira.
1977an, Vladimir Nabokov eleberrigile errusiar-amerikarraren Lolita eleberria egokitu zuen antzerkirako, The Lady from Dubuque (Dubuqueko dama) izenburupean, eta hiru aldiz (1967, 1975 eta 1994an) irabazi du antzerki arloko Pulitzer saria: Oreka hauskorra (1966), Seascape (Itsas paisajea), eta Hiru emakume garai (1991) antzezlanekin, hain zuzen.

## Antzezlanak

* The Zoo Story (1958)
* The Death of Bessie Smith (1959)
* The Sandbox (1959)
* Fam and Yam (1959)
* The American Dream (1960)
* Who's Afraid of Virginia Woolf? (1961–1962)
* The Ballad of the Sad Cafe (1963)
* Tiny Alice (1964)
* Malcolm (1965)
* A Delicate Balance (1966)
* Breakfast at Tiffany's (1966)
* Everything in the Garden (1967)
* Box AND Quotations from Chairman Mao Tse-tung (1968)
* All Over (1971)
* Seascape (1974)
* Listening (1975)
* Counting the Ways (1976)
* The Lady From Dubuque (1977–1979)
* Lolita (1981)
* The Man Who Had Three Arms (1981)
* Finding the Sun (1983)
* Marriage Play (1986–1987)
* Three Tall Women (1990–1991)
* The Lorca Play (1992)
* Fragments (1993)
* The Play About the Baby (1996)
* Occupant (2001)
* The Goat or Who is Sylvia? (2002)
* Knock! Knock! Who's There!? (2003)
* Peter & Jerry (2004)
* Me, Myself and I (2007)
* At Home At The Zoo (2009)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q219420
* Multimedia: Edward Albee / Q219420
# Edward B. Lewis

Edward Butts Lewis (Wilkes-Barre, Pennsylvania, 1918ko maiatzaren 20a - Pasadena, Kalifornia, 2004ko uztailaren 21a) estatubatuar genetikaria izan zen. 1995eko Medikuntzako Nobel Saria jaso zuen Christiane Nüsslein-Volhard eta Eric Wieschausekin batera.
Bioestatistika ikasi zuen Minnesotako Unibertsitatean, eta han Drosophila melanogasterrari buruzko ikerketa egin zuen. 1942an armadan izena eman zuen eta Hawaiin eta Okinawan meteorologo gisa aritu zen. Gerra amaitu ondoren Institutura itzuli zen irakasle lan egitera.
Drosophila eta bere gene homeotikoei buruzko ikerketek garapenaren biologia ebolutiboa sortu zuten eta Nobel Saria eman zioten. Erradiazioak minbiziaren kausa posible gisa dituen ondorioak ere aztertu zituen.
* Datuak: Q274123
* Multimedia: Edward B. Lewis / Q274123
# Edward Babiuch

Edward Mikołaj Babiuch (Grabocin, 1927ko abenduaren 28a - 2021eko otsailaren 1a) poloniar politikaria izan zen. Politburoko kidea eta Poloniako Langileen Alderdi Bateratuko idazkari nagusia izan zen. 1980ko otsailaren 18an, krisi ekonomikoa austeritate politika baten bidez konpontzeko lehen ministro izendatu zuten. Solidarność sindikatuak 1980ko abuztuan antolatutako grebek behartu zuten abuztuaren 24an dimisioa ematea eta Józef Pińkowskik ordezkatzea.

## Kanpo estekak

* Datuak: Q323292
* Multimedia: Edward Babiuch / Q323292
# Ercilla hotela

Ercilla hotela Bilbon dagoen hotel bat da.

## Kokalekua

Indautxu auzoko Ertzilla kalearen 37. eta 39. zenbakietan dago.

## Ercilla taldea

Ercilla Taldeak lau izarretako Bilboko hotel honetaz gain, auzo berdinean bost izarretako López de Haro hotelaren jabe ere bada, eta Getxo udalerriko Areeta herrian Embarcadero hotela ere badu.

## Ikus gainera

* Ercilla Sariak
* López de Haro hotela

## Kanpo estekak

* Ercilla hotelaren webgunea (Gaztelaniaz) (Ingelesez)
* Datuak: Q20083929
* Multimedia: Hotel Ercilla / Q20083929
# Erbéviller-sur-Amezule

Erbéviller-sur-Amezule Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 86 biztanle zituen.

## Demografia
### Biztanleria

2007an Erbéviller-sur-Amezule udalerrian erroldatutako biztanleak 86 ziren. Familiak 30 ziren, horien artean 15 seme-alabarik gabeko familiak ziren eta 15 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 33 etxebizitza zeuden, 32 familiaren etxebizitza nagusia ziren eta 1 hutsik zegoen. Etxebizitza guzti hauek 33etxeak ziren. 32 etxebizitza nagusietatik 28 bere jabearen bizilekua ziren, 3 alokairuan okupaturik zeuden eta 1 doan lagata zegoen; 1ek hiru gela zituen, 10 etxek lau zituzten eta 21 etxek bost zituzten. 24 etxek euren parking plaza propioa zuten azpian. 10 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Erbéviller-sur-Amezule udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 0 |
| 0 | 80-84 | 4 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 12 | 55-59 | 0 |
| 4 | 50-54 | 4 |
| 0 | 45-49 | 0 |
| 0 | 40-44 | 4 |
| 0 | 35-39 | 0 |
| 4 | 30-34 | 0 |
| 4 | 25-29 | 4 |
| 4 | 20-24 | 4 |
| 0 | 15-19 | 0 |
| 0 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 59 ziren, horien artean 43 aktiboak ziren eta 16 inaktiboak ziren. 43 pertsona aktiboetatik 42 lanean zeuden (25 gizon eta 17 emakume) eta 1 langabezian (1 emakume eta 1 emakume). 16 pertsona inaktiboetatik 12 erretiraturik zeuden, 2 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren eta 1 zerbitzu enpresa zen.
2009an zeuden norbanakoentzako 3 zerbitzu publikoetatik, 1 margolaria zen eta 2 zurginak.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q231894
* Multimedia: Erbéviller-sur-Amezule / Q231894
# Erchie

Erchie Italiako udalerri bat da. Brindisiko probintzian kokatuta dago, Apulia eskualdean. 8.232 biztanle ditu, 44,63 kilometro koadroko azaleran banatuta.

## Mugakideak

Erchiek honako udalerri hauekin egiten du muga:
Manduria Oria Torre Santa Susanna Avetrana San Pancrazio Salentino

## Kanpo estekak

* Datuak: Q51864
* Multimedia: Erchie / Q51864
# Ercilla Sariak

Ercilla Sariak urtero eta 1984tik aurrera Bilboko Ercilla hotelean aurreko urtean antzerkigintzan eta tauromakian aipagarriak izan direnei emandako sariak dira, Ercilla Hoteles konpainiak emandakoak. Hasieran antzerki sariak baino ez ziren baina 1998tik aurrera Bilboko Aste Nagusian aritutako toreatzaileak ere saritzen ditu.
Hona hemen sari nagusiak:
* Antzerkian
** Emakumezko antzezle onenaren Ercilla Saria
** Gizonezko antzezle onenaren Ercilla Saria
** Antzezlan onenaren Ercilla Saria
** Jarduera artistikoaren Ercilla Saria
* Zezenketan
** Bilboko Ferian garailearen Ercilla Saria
** Manolo Txopera Saria

## Erreferentziak

* ↑ (Gaztelaniaz) «Premios Ercilla al teatro y los toros durante las fiestas de Bilbao» El País 2013/02/25.
* ↑ «Arriaga antzokiak Ercilla saria irabazi du Carlo Goldoniren obrarengatik» Berria 2014-03-11.

## Kanpo estekak

* Datuak: Q18285565
# Ercilla (Txile)

Ercilla Txileko hegoaldeko komuna eta hiri bat da. Araucanía eskualdeko Malleco probintzian kokatuta dago. 2002ko erroldan, 9.041 biztanle zituen.

## Toponimia

Ercillak Alonso Ertzilla Zuñiga (1533 - 1594) euskaldun familia batetik zetorren poetaren gorazarretan jaso zuen izena.

## Kanpo estekak

* Datuak: Q13044
# Elvis Gregory

Elvis Gregory (Habana, 1971ko maiatzak 18) kubatar eskrimalari ohi bat da, florete modalitatekoa. Zilarrezko domina bat eta brontzezko beste bi lortu ditu Olinpiar Jokoetan. Munduko Eskrima Kopa bat ere irabazi du.

## Biografia

2000n, Sydneyko Olinpiar Jokoak amaitu ondoren, Italiara joan behar izan zuen, non gaur egun bizi eta lan egiten duen. Elvis Gregory, gaur egun, Italiako dominarik gehien dituen akademietako bat den C.S.R. (Club Scherma Roma) akademiako florete modalitateko prestatzaileetako bat da.

## Palmaresa
### Olinpiar Jokoak
#### Zilarrezko dominak

* 1992ko Udako Olinpiar Jokoetako gizonezkoen taldekako florete proba (Bartzelona)

#### Brontzezko dominak

* 1992ko Udako Olinpiar Jokoetako gizonezkoen banakako florete proba
* 1996ko Udako Olinpiar Jokoetako gizonezkoen taldekako florete proba (Atlanta)

### Munduko Eskrima Txapelketa
#### Urrezko dominak

* 1991ko Munduko Eskrima Txapelketako gizonezkoen taldeko florete proba (Budapest)
* 1995eko Munduko Eskrima Txapelketako gizonezkoen taldekako florete proba (Haga)

#### Zilarrezko dominak

* 1997ko Munduko Eskrima Txapelketako gizonezkoen taldekako florete proba (Lurmutur Hiria)
* 1998ko Munduko Eskrima Txapelketako gizonezkoen banakako florete proba (La Chaux de Fonds)

#### Brontzezko dominak

* 1995eko Munduko Eskrima Txapelketako gizonezkoen banakako florete proba
* 2001eko Munduko Eskrima Txapelketako gizonezkoen taldekako florete proba (Nimes)

### Panamerikar Jokoak
#### Urrezko dominak

* 1987ko Panamerikar Jokoetako gizonezkoen taldekako florete proba (Indianapolis)
* 1995eko Panamerikar Jokoetako gizonezkoen taldekako eta banakako florete probak (Mar del Plata)
* 1999ko Panamerikar Jokoetako gizonezkoen taldekako florete proba (Winnipeg)

#### Zilarrezko dominak

* 1987ko Panamerikar Jokoetako gizonezkoen banakako florete proba
* 1999ko Panamerikar Jokoetako gizonezkoen banakako florete proba
* Datuak: Q26244
# Elvis (2022ko filma)

Elvis 2022ko Baz Luhrmann australiar zinema zuzendariaren film biografikoa da.

## Argumentua

Oharra: Atal honek istorio osoa edo amaiera argitzen du.
Filmak arreta jartzen du Elvis Presleyk eta bere managerrak izan zuten harremanean. Tom Parker koronela izan zen rock izarraren managerra urte luzez, eta haien arteko harreman konplexua azaleratzen du filmak: Presleyk 20 urte baino ez zituela hasi zen Parker haren manager gisa. Ospean gorantz nola joan zen bizi izan zuen ordezkariak. Nola erori zen ere bai. Filmak, era berean, AEBetako gizartean gertatzen ari ziren aldaketak jasotzen ditu. Testuinguru sozialak badu garrantzia kontatzen den istorioan. Eta musikariaren inguruko pertsonen artean, bestalde, bada beste bat oso garrantzitsua: Priscilla Presley.

## Aktoreak

* Austin Butler: Elvis Presley
* Tom Hanks: Tom Parker koronela
* Kodi Smit-McPhee: Jimmie Rodgers
* David Wenham: Hank Snow
* Dacre Montgomery: Steve Binder
* Luke Bracey: Jerry Schilling
* Olivia DeJonge: Priscilla Presley
* Richard Roxburgh: Vernon Presley
* Kelvin Harrison Jr.: B.B. King
* Xavier Samuel: Scotty Moore
* Melina Vidler: Diane
* Gary Clark Jr.: Arthur "Big Boy" Crudup
* Yola: Sister Rosetta Tharpe

## Erreferentziak

* ↑ «Egia da: Presley bizirik dago» Berria 2022-06-18 CC BY-SA 4.0 lizentziapean.

## Kanpo estekak

* Datuak: Q84362533
* Multimedia: Elvis (2022 film) / Q84362533
# Elvis Costello

Elvis Costello, jaiotze izenez Declan Patrick MacManus (Paddington, Londres, 1954ko abuztuaren 25a) ingeles kantautore, abeslari eta musikari bat da. Maiz 1970eko hamarkada amaierako britainiar punk/new wave olatuari lotu ohi da.

## Diskografia

* My Aim Is True (1977)
* This Year's Model (1978)
* Armed Forces (1979)
* Get Happy!! (1980)
* Trust (1981)
* Almost Blue (1981)
* Imperial Bedroom (1982)
* Punch the Clock (1983)
* Goodbye Cruel World (1984)
* King of America (1986)
* Blood & Chocolate (1986)
* Spike (1989)
* Mighty Like a Rose (1991)
* The Juliet Letters (1993)
* Brutal Youth (1994)
* Kojak Variety (1995)
* All This Useless Beauty (1996)
* When I Was Cruel (2002)
* North (2003)
* The Delivery Man (2004)
* Momofuku (2008)
* Secret, Profane & Sugarcane (2009)
* National Ransom (2010)

## Iruditegia

* 1979an.
* 1980an.
* 2005an.
* 2009an, Diana Krall abeslariarekin batera.

## Kanpo loturak

* Elvis Costello musikariaren webgunea (Ingelesez)
* Datuak: Q206939
* Multimedia: Elvis Costello / Q206939
# Elvira Öberg

Elvira Karin Öberg (Kiruna, 1999ko otsailaren 26a) biatloian lehiatzen den kirolari suediarra da. 2022ko Neguko Olinpiar Jokoetan urrezko domina bat eta zilarrezko bi eskuratu zituen.

## Ibilbidea

Hanna Öberg txapeldun olinpikoaren ahizpa gaztea da.
2018ko Gazte mailako Munduko Biatloi Txapelketan urrezko hiru domina irabazi zituen, 10 km, 3 x 6 km erreleboak eta 6 km sprinta probetan. 2019an helduen mailan aritu zen eta emaitzarik onena sprint probako 12.a izan zuen.
2022ko Pekingo Jokoetan zilarrezko bi domina eskuratu zituen bakarkako probetan, 7'5 km sprint eta 10 km jarraipenean. Azken egunean 4 x 6 km erreleboen proba jokatu zen eta Suediako taldearekin txapeldun olinpikoa bihurtu zen, ahizpa taldean zuela.

## Txapelketak

Neguko Olinpiar Jokoak :
| Urtea | Lekua | Domina | Proba |
| 2022 | Pekin ( Txina) | 01 ! | 4 x 6 km erreleboak |
| 2022 | Pekin ( Txina) | 02 ! | 7'5 km sprinta |
| 2022 | Pekin ( Txina) | 02 ! | 10 km jarraipena |
| Munduko txapelketak (Gazte mailan) ||||
| Urtea | Lekua | Domina | Proba |
| 2017 | Osrblie ( Eslovakia) | 03 ! | 10 km bakarka |
| 2018 | Otepää ( Estonia) | 01 ! | 10 km bakarka |
| 2018 | Otepää ( Estonia) | 01 ! | 6 km sprint |
| 2018 | Otepää ( Estonia) | 01 ! | 3 x 6 km erreleboak |
| 2019 | Osrblie ( Eslovakia) | 03 ! | 3 x 6 km erreleboak |

## Erreferentziak

* ↑ (Ingelesez) «International Biathlon Union - Athlete profile for Elvira OEBERG» International Biathlon Union - IBU (Noiz kontsultatua: 2022-02-20).
* ↑ (Suedieraz) Sport, S. V. T.. (2020-11-14). «Skidskytte: Elvira och Hanna Öberg snabbare än Stina Nilsson i spåret» SVT Sport (Noiz kontsultatua: 2022-02-20).
* ↑ «Karin Elvira Öberg – FasterSkier.com» fasterskier.com (Noiz kontsultatua: 2022-02-20).
* ↑ «Öberg sisters lead Sweden to 4x6km biathlon gold at Beijing 2022» www.insidethegames.biz 1645032240 (Noiz kontsultatua: 2022-02-20).

## Kanpo estekak

* Datuak: Q53913608
* Multimedia: Elvira Öberg / Q53913608
# Elvis (1979ko filma)

Elvis, 1979ko John Carpenter estatubatuar zinema zuzendariaren telebistarako biografia film bat da. Elvis Presley rock izarraren bizitzan oinarritua dago. Kurt Russell, Shelley Winters, Season Hubley eta Bing Russell aktoreek antzeztu zuten.

## Argumentua

Erregea, Elvis Presley (Kurt Russell), Las Vegas hirian berragertzera doa. Kontzertua baina lehen, hiriko hotel batean dagoela, Elvisi bere gaztaro errebeldearen oroitzapenak datozkio, Memphis hiriko lehenbiziko egunak, osperako bidea, eta batez ere, bere lehenbiziko maitasuna oroitzen du, Priscilla Presley (Season Hubley).

## Aktoreak

* Kurt Russell (abestiak Ronnie McDowell country abeslariak ahotsa ipiniz) ... Elvis Presley
* Shelley Winters ... Gladys Presley
* Season Hubley ... Priscilla Presley
* Bing Russell ... Vernon Presley
* Robert Gray ... Red West
* Pat Hingle ... Colonel Tom Parker
* Melody Anderson ... Bonnie
* Charles Cyphers ... Sam Phillips
* Ellen Travolta ... Marion Keisker
* Will Jordan ... Ed Sullivan
* Joe Mantegna ... Joe Esposito
* Peter Hobbs ... Jim Denny
* Ed Begley Jr. ... D J Fontana
* James Canning ... Scotty Moore
* Elliott Street ... Bill Black
* Charlie Hodge ... Bere burua antzeztuz

## Kanpo estekak

* IMDBko fitxa irakurgai (Ingelesez)
* Datuak: Q2707587